《送韩德夫绣衣南还天长展墓》
明代·朱诚泳

泣血三年眼欲枯，邈绵宁忍忘中都。輶车带月过金陡，清节凝中照玉壶。

官道好山随去马，故园宰树惨啼乌。昼游况是人生愿，料得心情异二苏。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。